MKR המטבח המנצח

"MKR המטבח המנצח" היא תוכנית מציאות ישראלית שעוסקת בבישול, המהווה גרסה מקומית לתוכנית האוסטרלית My Kitchen Rules (אנ'). השופטים והמנחים בתוכנית זו הם השף והמסעדן חיים כהן, והמסעדנית ואשת העסקים רותי ברודו. העונה הראשונה שודרה ב-2018 בקשת 12, ובה זכו אסתר ויהונתן מיר. העונה השנייה עלתה לשידור ב-14 ביוני 2020 והסתיימה ב-3 בספטמבר של אותה שנה, ובה זכו אבי פרץ וליאור חפצדי. עונת ה-VIP עלתה לשידור ב-3 באוקטובר 2021 והסתיימה ב-21 באוקטובר של אותה שנה, ובה זכו אורלי זילברשץ ואלישע בנאי. עונת ה-VIP השנייה עלתה לשידור ב-5 בנובמבר 2022 והסתיימה ב-20 בנובמבר באותה שנה, ובה זכו ריקי גל וירדן שוהם. עונת ה-VIP השלישית עלתה לשידור ב-23 בנובמבר 2022, שלושה ימים לאחר סיום עונת ה-VIP השנייה, והסתיימה ב-8 בדצמבר באותה שנה, ובה זכו יגאל ושמחה גואטה. עונת ה-VIP הרביעית עלתה לשידור ב-4 בספטמבר 2023 והסתיימה ב-13 בספטמבר באותה שנה, ובה זכו ליאור נרקיס וספיר ואנונו. עונת ה-VIP החמישית עלתה לשידור ב-11 בפברואר 2024 והסתיימה ב-25 בפברואר באותה שנה, ובה זכו אלון אבוטבול ושיר ביליה. צילומי עונת ה-VIP השישית החלו באוגוסט 2024 ובה ישתתפו בין השאר נדב אבקסיס, אורנה בנאי, רינה מצליח ומשה פרץ. לתוכנית חמישה שלבים שונים אותם צריכים הצוותים לעבור במטרה להיות "המטבח המנצח": המסעדות הביתיות במהלך סיורי המסעדות הביתיות תוקם כל יום מסעדה חדשה מאפס במקום אחר בארץ, בה בכל פעם זוג אחר יבשל ויגיש סרוויס שלם של שלוש מנות בזמן קצוב של שעתיים וחצי. הזוגות מקימים את המסעדה ומופקדים על כל פרט בה - מהעיצוב, דרך בחירת הכלים ובניית התפריט. השלב ייערך בשלושה סבבים של חמישה זוגות שונים, המקימים כל אחד מסעדה. הזוגות מדורגים בין הקבוצה שלהם על ידי השופטים וארבעת הצוותים האחרים בקבוצה שהוקצתה להם. כל צוות מעניק עד 10 נקודות על כל התפריט והחוויה במסעדה, וכל שופט מעניק עד 10 נקודות על כל מנה - סך הכל 30 נקודות לשופט. בתום ביקור כל המסעדות בסבב, הזוג שיזכה לניקוד הנמוך ביותר - יודח. שלב זה שווה ערך למסעדות הבזק (The Instant Restaurants) בגרסה האוסטרלית. מבחן המסעדה האמיתית במהלך מבחני המסעדות האמיתיות יתחרו 12 הזוגות הנותרים. השלב ייערך בארבעה סבבים של שלושה זוגות שונים, אשר יגישו ארוחה בת שתי מנות בזמן קצוב של שעתיים וחצי. הזוגות מדורגים בין הקבוצה שלהם על ידי השופטים, על ידי השופט האורח (אשר מתחלף בכל סבב) ועל ידי הצוותים האחרים שלא מבשלים באותו הסבב - בין אם הם הודחו ובין אם לא. כל שופט מעניק עד 10 נקודות על כל מנה - סך הכל 20 נקודות לשופט, וכל צוות מעניק עד 10 נקודות על כל הארוחה. הזוג שיקבל את מרב הנקודות מהצוותים הטועמים יזכה ב-12 נקודות לציון הסופי של ארוחתו, הזוג שיגיע למקום השני בדירוג הצוותים הטועמים יקבל 10 נקודות, ואילו המקום השלישי יקבל 8 נקודות. בתום דירוג הארוחה, הצוות בעל הניקוד הנמוך ביותר בסוף כל סיבוב, יודח. רבעי הגמר במהלך רבעי הגמר, יתחרו שמונת הזוגות הנותרים בשני סבבים שבכל אחד מהם יתחרו ארבעה זוגות. במהלך כל סיבוב יתחרו הזוגות בשני אתגרים - אתגר חסינות ואתגר הדחה. לאתגר החסינות שני חלקים: בחלק הראשון יבשלו ארבעת הצוותים ארוחה שלמה בזמן מוקצב של שעה וחצי, שאותה ינקדו השופטים האורחים (9 זוגות של שופטים אשר כל זוג שופטים יכול להעניק עד 10 נקודות - סך הכל 90 נקודות לארוחה). שני הזוגות בעלי הציון הנמוך ביותר לא יתחרו בחלק השני של אתגר החסינות (משמע; יתחרו באתגר הדחה). בחלק השני שני הזוגות הנותרים יבשלו ארוחה בת שתי מנות בזמן מוקצב של שעה ורבע שאותה ידרגו השופטים. הזוג שיגיע למקום הראשון יזכה בכרטיס לחצי הגמר, ואילו הזוג שיגיע למקום השני יתחרה ביחד עם שני הזוגות המפסידים בחלק הראשון באתגר הדחה. באתגר ההדחה יצטרכו הזוגות המפסידים לבשל ולהגיש סרוויס מלא של 3 מנות בזמן מוקצב של 3 שעות. את המנות ישפטו שופטי התוכנית, ושופט אורח. הזוג שיקבל את הניקוד הנמוך ביותר בסוף הסרוויס, יודח. חצאי הגמר במהלך חצאי הגמר יחזרו ששת הזוגות הנותרים לבשל בבתיהם כמו בשלב המסעדות הביתיות. הם יחולקו לשלוש קבוצות שונות, כשבכל קבוצה יתחרו שני זוגות בלבד בדו-קרב על המקום בגמר. הזוגות יקימו מחדש את המסעדה הביתית והמשודרגת שלהם, ובה הם יבשלו ויגישו סרוויס כפול בעל שתי מנות ראשונות, שתי מנות עיקריות ושני קינוחים בזמן מוגבל. כל צוות יצטרך לבחור במנה אחת מבין השתיים שמוצגות בתפריט, וכל שופט יצטרך לבחור מנה אחת מבין השתיים אשר מוצגות בתפריט, שונה מהמנה שלקח השופט השני (לדוגמה, אם רותי הזמינה למנה ראשונה את מנה מספר 1, חיים יצטרך להזמין את מנה מספר 2, כדי שהזוגות המבשלים יקבלו ניקוד מהשופטים על שתי המנות). הם יקבלו ניקוד בשיטה הזהה לשיטת הניקוד בשלב המסעדות הביתיות: כל זוג מעניק עד 10 נקודות לארוחה ולחוויה כולה, וכל שופט מעניק עד 10 נקודות על כל מנה שבחר מהתפריט - סך הכל 30 נקודות לשופט. בסוף כל סיבוב, הזוג שיקבל את הניקוד הנמוך ביותר מבין המתחרים, יודח. שלב זה שווה ערך למסעדות הבזק האולטימטיביות (The Ultimate Instant Restaurants) בגרסה האוסטרלית. גלגל ההצלה במהלך שלב גלגל ההצלה יתחרו שלושת הזוגות שהודחו בחצאי הגמר על מקום בגמר הגדול. עבור כל אחד מהזוגות תיבחר מנה שאותה ביצע הכי פחות טוב מבין כל המנות שבישל בתחרות, ואותה הוא יצטרך לשפר ולבשל שוב בעזרת כל הידע שרכש במהלך התחרות. את המנות ישפטו חיים ורותי ושופטים אורחים נוספים. הזוג שיקבל את הניקוד הגבוה ביותר יחזור למשחק, ואילו הזוגות האחרים יודחו סופית מהתחרות. הגמר במהלך שלב הגמר יתחרו ארבעת הזוגות האחרונים על הניצחון בתחרות כולה. הם יצטרכו להגיש סרוויס בן 3 מנות, הכולל: מנה ראשונה, מנה עיקרית וקינוח. את המנות ישפטו הזוגות המודחים והמשפחות של הפיינליסטים שיעניקו 150 נקודות מתוך הציון הכולל (50 נקודות לכל מנה מהאורחים), ויחד איתם ישפטו השופטים עם שופט אורח, שיחד יעניקו 900 נקודות (300 נקודות לכל שופט, 100 נקודות בכל מנה). לאחר הכנת המנה העיקרית, הזוג שיקבל את הציון הנמוך ביותר יודח ויהיה המקום הרביעי בגמר, ואילו שלושת הזוגות הנותרים יסיימו להכין את הסרוויס. הזוג שלאחר סיום הסרוויס יקבל את הציון הגבוה ביותר, יזכה בגמר ויוכתר כזוכה העונה. מידע וכתבות: אתר האינטרנט הרשמי של MKR המטבח המנצח (באתר mako, מבית קשת) MKR המטבח המנצח, ברשת החברתית פייסבוק MKR המטבח המנצח, ברשת החברתית אינסטגרם "MKR המטבח המנצח", במסד הנתונים הקולנועיים IMDb (באנגלית) ביקורות: ירון רוולסצ'י, ‏שופטת יש ושמה רותי, באתר ‏מאקו‏, 14 באוקטובר 2018 סמדר שילוני, MKR המטבח המנצח: מתבשלת על אש קטנה, באתר ynet, 15 באוקטובר 2018 דנה שמש, ב-"MKR המטבח המנצח" יש המון טעויות וחיים כהן הוא הגדולה שבהן, באתר Time Out, ‏15 באוקטובר 2018 אריאנה מלמד, "המטבח המנצח": כשהניסיון לשדר "יוקרה" נכשל בגדול, באתר הארץ, 15 באוקטובר 2018 יוסי (צ'וצ'יק) יוסף, ‏לא פשטות ולא תחכום: "MKR - המטבח המנצח" היא פלטת טעימות בינונית ומטה, באתר מעריב אונליין, 16 באוקטובר 2018 נדב מנוחין‏, מנה קרה: "MKR המטבח המנצח" לא הייתה משכנעת אף אחד מהשופטים שלה, באתר וואלה, 16 באוקטובר 2018 סמדר שילוני, גמר "MKR המטבח המנצח": מקבץ מרשים של קלישאות, באתר ynet, 25 בדצמבר 2018 נדב מנוחין‏, מנצחת במטבח: אם נזכור משהו מהעונה המתישה של "מטבח מנצח" זה את רותי ברודו, באתר וואלה, 25 בדצמבר 2018 רן בוקר, אסתר ויהונתן מיר הם הזוכים ב-MKR המטבח המנצח, באתר ynet, ‏24 בדצמבר 2018 כפיר אדר, רייטינג: השקת המטבח המנצח VIP ניצחה את השקת אבודים?, באתר אייס, 4 באוקטובר 2021 יש לנו מנצחים: אורלי ואלישע הם הזוכים הגדולים ב"המטבח המנצח VIP", באתר ‏מאקו‏, 21 באוקטובר 2021 רייטינג: הקרב בין המטבח המנצח למשחקי השף הוכרע, באתר אייס, 6 בנובמבר 2022 קיץ ברבנר, ‏"המטבח המנצח VIP": ריקי גל וירדן שוהם הן המנצחות של העונה, באתר מעריב אונליין, 21 בנובמבר 2022 רייטינג: כאן 11 וספרד חוגגות, רשת וקוסטה ריקה מובסות, באתר אייס, 24 בנובמבר 2022 קיץ ברבנר, ‏יגאל ושמחה גואטה הם המנצחים של המטבח המנצח VIP, באתר מעריב אונליין, 8 בדצמבר 2022 המטבח המנצח הוכרע: חיים כהן ורותי ברודו בהכרעה דרמטית, באתר אייס, 13 בספטמבר 2023 רייטינג: המטבח המנצח VIP סוגרת עונה בסטייל, הפטריוטים התאוששו, באתר אייס, 26 בפברואר 2024 גיל משעלי, ‏בחזרה למסך: הריאליטי החדש של נדב אבוקסיס, באתר ‏מאקו‏, 11 באוגוסט 2024 לא כולל שלב גלגל ההצלה שבו לא כל הזוגות משתתפים ליהיא גלמן רם, המטבח המנצח: האנשים שיככבו על המסך שלכם מדי ערב, באתר mynet‏ ירושלים, 14 באוקטובר 2018(הקישור אינו פעיל, 24.10.2021)